ይትረፍካ!" እዮም ዝብሉኒ ይብል። ኰይኑ ግና ንሱ ሕልሙ ክሳብ ዝገሃድ ይትረፍካ ንዝብልዎ ዝሰምዕ እዝኒ የብሉን። ጉያ ንኣትለት ቀነኒሳ ምስ ራኣየ ከምዝተበረሆ ይገልፅ፤ኣጓይያ ቀነኒሳ ምሒር ከዝስሕቦ እውን ደጋጊሙ ይንእድ፤ንሱ ንባዕሉ ግና ናተይ ዝብሎ ቅዲ ጉያ ሒዙ ክዕወት ይስርሕ ምህላዉ ክምት ከይበለ ይዛረብ። እቲ ወድይዎ ዝጎይይ ዘሎ ዕጥቅን ልባስን ኣትለት እቲ ኣብ ኣዲስ ኣበባ ዝርከብ ኣትለት ሓው ኣብኡ ከምዝዓደገሉ ገሊፁለይ። ካብዚ ወፃኢ ከምዝጐይይ ዝፈልጡ ሳእኖም ዝውልውለሎም ሰባት እንተነኣሰ "ኣይዞኻ!" ብምባል ከምዘትብዕዎ ዘለዉ ብልዑል ክብሪ ይዝክር። ክሳብ ሕዚ ብገንዘብ ወይ ብንዋት ዝግለፅ ሓገዝ ኣይረኸበን፤ካብ ኢድ ሰብ ተፀቢኻ ዝውፃእ ዓቐብ ስለዘየለ ህዝቢ ሓቦ ጥራሕ ከስንቖ ይምነይ። ማእገር ዘይብሉ መድሃንዬ ኣብ ብርኩ ኣሚኑ ይዕወት ዶ ኾን ይኸውን?
